નોબેલ સમિતિએ જણાવ્યુ હતું કે વ્યક્તિની વર્તણૂકને અર્થશાસ્ત્ર સાથે સીધો સબંધ છે. એ સબંધ સ્થાપિત કરવાનું એટલે કે માનસશાસ્ત્ર અને અર્થશાસ્ત્ર વચ્ચે જોડાણ કરવાનું મહત્ત્વપૂર્ણ કામ પ્રોફેસર થેલરે કર્યું છે. એક વ્યક્તિનો નિર્ણય સરવાળે આખા અર્થતંત્રને અસર કરતો હોય છે. માટે વ્યક્તિના માનસનો અર્થશાસ્ત્રની દૃષ્ટિએ અભ્યાસ થઈ રહ્યો છે. અર્થશાસ્ત્રની આ શાખા 'બિહેવિયરલ ઈકોનોમિક્સ' કહેવાય છે.